Lav et referat af nedenstående tekst:

Tekst:
Nordjyllands Politi frigav torsdag overvågningsbillederne fra rambuktyveriet, der skete natten til torsdag, i Nordea i Aalestrup. Men det har endnu ikke bragt nogen henvendelser med sig. - Det synes jeg faktisk er lidt usædvanligt fordi vi plejer at få henvendelser når vi efterlyser i pressen. Så det undrer mig faktisk lidt, siger vicepolitikommisær Johan Nielsen fra lokalpolitiet i Himmerland. På overvågningsbillederne kan man se, hvordan der blev anvendt en gummiged til at rive en pengeautomat ud af væggen og derved bane sig vej til banken. Gummigeden blev stjålet et andet sted i Aalestrup onsdag aften efter kl. 17. Politiet efterlyser vidner, der kan have set gummigeden køre rundt i området forud for rambuktyveriet. Ligeledes efterlyses en rød VW Transporter med et lad. Se overvågningsbillederne med de tre gerningsmænd og den røde VW Transporter i TV2/NORDs indslag fra torsdag aften.

Referat:
Politiet står helt uden henvendelser selvom videoovervågningsbilleder fra rambuktyveriet ved Nordeas Filial i Aalestrup i går blev offentliggjort. Det undrer lokalpolitiet i Himmerland.